《西山题名作》
清代·黄安涛

自有此山有此石，万古无人留笔迹。我曹乃欲记姓名，应被山灵笑哑哑。

伊子蹑屩汀州来，非是寻常行路客。过庭墨妙擅八分，不倩磨岩真可惜。

解衣十丈绳梯登，兔豪秃蘸墨几升。庚庚石理细熨帖，云烟吐纳龙鸾腾。

萍踪偶借墨缘结，好事还凭后人说。江流永奠民患消，此日题名应不灭。

作者简介：（1777—1848）清浙江嘉善人，字凝舆，一字霁青。嘉庆十四年进士。道光间历任广东高州、潮州知府，在高州不满一年，平狱千计。在潮州严禁杀人代抵之风。喜作诗，有《诗娱室诗集》、《真有益斋文编》、《息耕草堂诗集》。